钦定古今图书集成/方舆汇编/职方典/第1376卷 > 琼州府公署考 府志
## 钦定古今图书集成/方舆汇编/职方典/第1376卷 > 琼州府公署考 府志

本府

琼州府治　在旧海南卫西，即元海北南道分司故址。自唐贞观间，析崖州之地置琼州，此州治所由始也。宋改为安抚司。元以为元帅府，而迁安抚司于其东。明洪武间，于旧元帅府开设州治。三年，升州为府，以旧元帅府为海南道分司，而迁州治于安抚司之旧址。成化二十三年，知府张英始迁于此。弘治六年，知府张宣继修。正德六年，知府王子成添建官舍。十年，通判李祯祥拓地治，增吏舍。嘉靖四十五年，府堂倾圮。隆庆二年，知府史朝宜重建。中为堂五楹，后堂如之。堂后有楼，堂右为清军厅，左为燕思堂，左前为经历司，右为照磨所，广盈架阁二库。堂上左右两序列房甬道，立《戒石铭》。前为仪门，左为土地祠，即灵官庙。右为虚受堂，即迎宾馆。督粮、理刑二厅　在仪门外左右。大门外为榜房。明万历二十九年，添设抚黎厅于正堂左，复裁革。万历以前，督捕、理刑俱从大门出。督捕自谢秉选，理刑自张材，各建署门，径抵外衙，始更前制。

皇清裁抚黎通判，归并海防同知，以判衙为同知。公。

馆。理刑经裁公署犹在照磨所，久经裁革，移经历司署于昭磨所。其旧经历署圮康熙十一年，琼州府后衙川堂及仪门因风全毁，大堂及六房半倾。知府牛天宿捐修后衙，其川堂、大堂及仪门次第修建。“海防” 公署同时毁坏。同知刘永

清重修

海南提学道　原在府治之左。元立海北南道，分司于今府治。元末，改为元帅府。明洪武二年，改为州治。三年，升州为府，移府治于东，即今海北南道旧址，以府治为海南道署。成化二十三年，复移道于东，即前海南道署，仍以海南道署为府治，即今府治。

皇清因旧址颓圮，改置前参将府，为分巡提学道公

馆，康熙十一年风雨大作，衙宇多半倾圯，分巡学道王廷伊重修。

前察院分司　。明万历己卯，知府唐可封买民居地拓建。

皇清顺治九年，总兵高《进库》改为总府。康熙四年，总

兵黄应杰拓后基地，创建后衙并两廊。康熙十一年，风雨崩坏，总兵佟国卿重修。

雷琼道　在琼山后，原明参将府治。旧学道署圮坏，因以为治。巡学道马逢皋、王廷伊重修“道衙门” 、官厅　，原明季“浙、绍会馆” 三门。

皇清康熙十六年，知县茹铉详请捐修。

总府公署　在琼山后，原明察院分司署。

皇清康熙四年，总兵黄应杰拓复基地，创建。

军粮衙　：康熙二十四年，建抬门官厅、照墙。赵梦龙复增葺后房、厨房。

《乡约》所　，在城南直街。康熙二十五年，副使程、郡守佟湘年创建。

琼山县治　在府城内。府治西南隅。唐始立在郡城外西隅。宋、元因之。明洪武二年，复琼州而县革。三年，复置官全设，时会拓地，知县李思迪迁建于西南隅。十一年，复展西城，侵县治。二十八年，主簿李子强建议徙琼台驿于城外西北隅，以便使客往来，始用驿基为今治。厅堂库禁制皆永乐九年，知县欧阳旭申请修建。天顺四年毁于土寇。六年，知县陈通复创。成化三年，知县梁昕建完，及买门外“军营废址，增建坊亭。” 弘治九年，知县曾珽重修，建堂、衙舍、衙门等廨。嘉靖二十四年，知县林应釆重修，中为正堂，东西为库，左右为县丞、主簿衙，两廊为六房仪门内为捕厅，外则右禁狱，左神堂。万历三十三年，地震倾圮，知县龙时雨重修。

皇清康熙十一年，风雨大作，衙宇崩坏。知县刘源清

重修

捕衙　：在道官厅。后房三间，侧房二间。康熙十六年，捕官朱《渭传》奉宪督修而居焉。

水会所抚黎厅　明万历三十年，按察司林如楚建，设御黎，已经久废，官并海防。

司狱司　在府治东南。明洪武三年，建于府后左。正统间，迁于前。天顺间，复迁于左。成化丙申，复建于前。正德十三年，太守谢廷瑞凿井于大门内，名曰“生泉” ，囚系便之。

皇清司署，仍因其旧。

税课司　，在府治西北隅。明洪武三年，设大使一员，随设随革。

广丰仓　在旧海南道署左。明洪武三年建于旧海南道前。正统三年建于税课司前。弘治间始迁今治。州县秋粮及屯粮，俱贮于此。凡府、卫、琼山官吏旗军俸粮及各项公费，俱此支给。原设仓大使一员，副使一员，后革“副使。”

皇清康熙十一年，飓风圮坏仓厫。今在修补。

府预备仓　在城西北隅。明成化三年设，在府东街北，贮劝借义米。八年，副使凃棐增修广储，以贮公罚备荒之榖，以广赈济。今废。

预备仓　五一在南桥，一在苍驿，一在大摄，在苍原。“明正统四年建，以贮公罚之谷；一在县大门之西，成化间知县梁昕增设，今俱废。” 四门义仓　明万历间巡按刘会建，今废。阴阳学　在兵备府前，今废。

医学　在府治前，今废。

僧纲司　在天宁寺中

道纪司　，在三清观中。

海口公馆　明成化间创建，为部使者渡海驻节之所。久废。

河泊所　在县北十里海口浦城南，今废。养济院　在城东关内，广丰仓左。

漏泽园　在城北教场西。明成化间，琼山知县周宣买民地建。

外州县

澄迈县治　去郡西六十里。隋立。唐、宋、元因之。元末寇毁。明洪武二年，知县刘时敏仍于旧址创建。成化元年，火于海寇。二十一年，知县韦裘鼎续修，佥宪李珊记。万历三十三年，地震，各廨崩塌。四十一年，知县曾拱璧次第修之。明末圮。

颓

皇清顺治十六年，知县吴𦒎重建大堂、吏舍、仪门。

县丞宅　旧在幕厅东，后改于正厅西。明万历十九年，县丞陈来旬迁于厅东。三十五年，县丞凌交复迁于西。旧址明末圮颓。

主簿宅　在县丞西。明崇祯间官裁，宅毁。典史署　明置于县治左。崇祯年间建，典史孙起凤捐修。

皇清顺治十四年，委署典史张载重建。康熙四年，火。

毁寄居民房

海南道分司　在儒学东。明洪武三年，知县刘时敏建于县东，为分司。三十六年，改为道。成化十年，周泰始迁此。二十年，知县韦裘。正德间，知县卢晖、李茂继修，加筑四围垣墙，计深二十丈，广十五丈。嘉靖丙午，知县秦志道增广后地一丈。万历十年，知县俞效龙重修。

公馆　在迎恩门内通潮驿旧址，旧作“布政分司。” 明正统五年，知县卢晖置为公馆。七年，知县李茂措运海石，筑周围垣墙。嘉靖八年，主簿车鸿重修后圮。万历二十八年，奉文发卖官地，仅存其半，已经久废。

森山市巡司　在县西六十里那托都。旧有那拖浦巡司，元时设。因兔颖、铜鼓二司废革，独存之以镇海。明洪武间，巡检黄贞创建公廨。成化六年，巡检管福重修。至万历二十年那拖废，始徙司于此。巡检蓝献猷兴建，刘员重修基址，买琼山丘家地。正厅、后堂、耳房、灵官祠，俱蓝献猷建。真武堂、关王庙、天妃庙，俱刘员建，今弓兵裁革，厅祠俱废。官虽存，署实圮。

河泊所　，在县北五里。坊郭都废。

阴阳学　在县治前，废。

医学　在县治前废

存留仓　旧附县治西，废。

养济院　旧在县内，久废。

定安县治　去府城南八十里。元至正辛卯，立于南资都。天历二年，升为南建州，迁琼牙乡。明洪武二年，复改为定安县，知县吴至善移创。四年，知县吴定实拓基重修。宣德元年毁于贼。二年，知县白尚德重建。成化间，知县句永昇、傅霖继修，日久圮坏。

皇清康熙十一年，知县杨天授修建重新。

阴阳学　在县南之西街，久废。

医学　在阴阳学，后久废。

存留仓　附县治东。明洪武初，知县吴至善建。

皇清康熙十一年，知县杨天授重修。

海南道分司　在县治东。明洪武二年，知县吴至善建，今圮。

布政分司　在县治东，今圮。

养济院　在县治北，《久圮》。

文昌县治　去府城东一百六十里。汉县，名“紫贝。” 隋名“武德。” 至唐武德五年，名“平昌” ，始建何恭都。贞观初，改今名。宋因之。元至顺间，迁北山都，即今治。明洪武二年，知县周观创修。永乐九年，知县易信改迁东向。正统间，知县徐洵、成化间，知县田容、宋经、翁晖继修。弘治二年，知县郑宏重建后堂。嘉靖二十一年，知县谢时济重建正厅。隆庆六年，倭寇烧毁，县丞金钱重建。嘉靖四十一年，知县唐应鲸重修。天启辛酉，汪全声增建澄思堂。

皇清初，公廨悉圮，知县邓生柏鼎新之。康熙七年知。

县沈彨完葺典史衙　在仪门左。

阴阳学　在县治南，今废。

医学　在县治东，今废。

预备仓　二一在县东南，一在县北，今废。陈村乐会场　在县南五十里迈陈都，明洪武二十五年灶老苻绍志创。海南道分司　在县城北门外。明洪武三年知县周观立。海南分司在县北门内。二十六年改为道。成化十年知县宋经，弘治间知县郑宏、龚璋继修。嘉靖二十一年知县胡一用始迁于此。养济院　在县北门外，久废。

会同县治　，去府城东南二百九十里。元至元二十八年，割乐会县地为县治，始立于平定乡梁握村。皇庆间，徙端赵都为今治。明洪武二年，知县李时中开设。三年，署县事乐会县县丞李霖鼎建。诸制略备。永乐癸巳，典史何以信、戊戌知县汪璧明继修。宣德元年，火于寇，知县苻诚重建。成化七年知县陈钊、弘治十二年知县陈策继修。嘉靖年间知县刘源、曾廷梅、林恕、陈儒继修。崇祯间知县金之澜、许之曾重修。十六年

知县王廷遴捐修

皇清康熙十一年，知县曹之秀修建堂前卷篷及后。

衙

巡捕厅　在县治西

阴阳学　，在县治西，久废。

医学　在县治西，久废。

存留仓　在县治左，今废。

海南道分司　在县治西。

预备仓　在县治东，今废。

养济院　在县治左，今废。

“漏泽园　去县半里许，系官地，诸民杂葬。” 乐会县治　，去府城东南三百五十里。唐显庆五年，立于今会同县泗村都。宋因之。元至元二十四年，徙太平乡之调懒村，三十一年，徙万泉渡北。后因王文河之变，徙南渡，即今治。明洪武二年知县王思恭建。十一年知县王养正，正统四年知县莫卿，弘治十四年知县杨球继修。嘉靖三十四年，知县曾彭复修。四十五年知县郑云鹏重建。崇祯七年知县楼谦光设处工费，重修川堂、卷篷、仪门、大门、吏舍一新。

典史厅　在县堂西。明天启间，颓废。

阴阳学　，在县治西南，久废。

存留仓　在县治北，久废。

预备仓　在县治北，久废。

社仓　明崇祯十二年建，置义田。今田米俱报荒。

永义仓　明崇祯十年建，久废。

海南道分司　在县治东。明洪武三年，知县王思恭建。二十六年，改为道。正统二年，知县莫卿、嘉靖二十二年翁桂继修。隆庆五年，训导李相重建。明季圮废。

皇清顺治十一年，易为“城守公署。”顺治十六年副使

张彦珩“改复按察司分司。”

布政分司　在县治西。明正统五年，知县莫卿建，久废。

养济院　在县治西半里，久废。

临高县治　，去郡西一百八十里。唐武德间，立于东塘都那在村，为临机县。开元初，更名。宋迁于英丘都，寻徙莫村，即今治。元大德中，达鲁花赤里漠、县尹林儒修《洗雷记》。元末毁于寇。明洪武二年，知县王续鼎创。永乐三年，知县朱原律、县丞陆彦升重构厅堂、六房、仓库、官廨、吏舍、仪门、鼓楼诸制，杨升“记。” 宣德三年，知县魏达增新，马琅记。成化、弘治间，知县甘素、郑锺复加修葺。正德己巳，知县梁高重修正堂。嘉靖己亥，黄必大又建大门鼓楼。丙午，知县汤陆臣增正堂檐廊，重建东西幕厅，今改西幕厅为积谷仓。万历九年，主簿王机迁照墙于街下，县治始备。崇祯甲申，毁于土寇。

皇清顺治乙未，署县陈蕃始构堂于旧址。十八年，知。

县蔡嘉祯重建厅堂、后衙、仪门及义仓。康熙九年，知县陈垂重修厅堂，创建后衙一座。

海南道分司　在县东儒学之左。明洪武三年，知县王续鼎建为分司。二十六年，改为道。成化七年，甘素重修。万历十三年，知县陈节增建正厅檐廊。今圮。

分司署　：顺治十三年，署县陈蕃以前县胡宗瑜《通明祠》改为分司。十八年，知县蔡嘉祯重修。康熙十年，知县陈垂重修。十一年闰七月二十三日，飓风撼伤，又复修葺。

公馆　在县治东，旧布政分司。明正统五年，知县李信建，久废。

皇清顺治十三年，署县陈蕃以前县“胡宗瑜书院”为

分司。顺治十八年，知县蔡嘉祯重修，日久倾颓。康熙十年，知县陈垂“修葺。”

博铺司巡检司　，在县北三十里。英丘都田牌巡检司　，在县南二十里。明万历十四年，迁于横冈，久裁废。

河泊所　在县治西五十里那绵都。久废。存留仓　附县治东，今废。

预备仓　二，一在县门，一在县西，明成化八年，知县甘素创，今废，存堂西一仓。

阴阳学

医学　俱在县之东南，今废。

道会司　在县西二百步。明洪武乙丑设，久废。养济院　旧在城隍庙，久废。

义冢　在县北二里，土名“墩黎。” 训导陆高古捐置。

儋州治　去府城西南三百七十里。历代州军名称不一。《汉志》：“南高麻都湳滩浦，后迁徙高坡之后。唐立于城东。” 宋、元因之。明洪武二年，知州

田章仍旧址开建。二十年，知州王彦铭重建，规制俱全，年久圮毁。后知州罗杰、陈衮、毛鹓、萧弘鲁、潘时宜、吴泮、陈儦、潘楠、鲁邦泰相继缮修。

皇清顺治十四年，署州事何操敬修“协恭堂。”康熙六

年知州滕元鼎捐修

州同衙　在州治东五十步，前后各三间，两廊全。明知州罗杰建。正德间，州同陈炼重修。州判衙　在州治西，前后二座。明知州罗杰建。弘治十年，本州监生王崇奏革。州判久废。吏目衙　先在州同宅东，后废，暂寓城东分司。明隆庆间，知州王克家创建。

海南道分司　在州治西。明洪武三年建于城东垣下。成化壬辰，副使《凃棐》迁此。今改为驻防游击公署，移驻节行台于城隍庙右。

布政分司　在州治东。明正统五年创建。成化十一年，知州罗杰重修，年久崩塌，改创“三贤祠。” 镇南巡检司　在州西南四十里。抱驿都田头驿右。知县叶世华建，知州罗杰重建。

安海巡检司　在州西南八十里，抱驿都大村驿左。知县叶世华建，知州罗杰重建。

迎恩馆　在州北三里

河泊所　在州西十五里新英都，今废。

博顿兰馨场　在州东五里大英都，久废。大丰仓　，在州治东。明洪武三年，立为军储仓。正统三年，并为本仓。凡州所官吏旗军俸粮，俱此支给。

预备仓　二一在州治西南，一在州治西北，废阴阳学　在州治东分司旁，久废。

医学　在州治西，久废。

《乡约》所　以旧明伦堂改建。

养济院　先在布政分司之后，明知州罗杰建，后废。嘉靖间立于演武亭后，基址见存。

昌化县治　去州城南二百九十里，千户所城内之西。隋置于昌江州。唐、宋、元因之。明洪武二年，知县董俊创，仍旧址。正统八年，知县周振始迁今治，重建诸制一新。正德三年，知县殷铎修葺。十二年，知县蓝敏建川堂、中堂。嘉靖间，知县彭希颜、竺凤翔重建。万历十九年，知县张继曾修葺。崇祯四年，知县张三光重修。

皇清顺治十二年，署县姚汸建川堂三间于后堂之。

右。十四年，署县陆观光建寝室于后堂，又于大堂之外左右造耳房八间，以便吏书栖役。康熙五年，知县严于屏建川堂一座，修饰左右及仪门。十一年，飓风之后，崩塌几尽；知县高曰旦建大堂台基一座。

典史衙　“在正堂左。”

分司　在南门内正街

海南道分司　在县治东。明洪武三年，知县董俊建于旧县左。正统八年，知县周振随县迁此，规制完备。

布政司　在县治西，久废。

广储仓　在县治北。先建于县治东，次移于县后，今废。

预备仓　：在赤坎村。久废。

阴阳学　在县治东

医学　在县治西

万州治　在府城东南四百七十里。唐龙朔二年，置万安州，在万安县通化都。开元九年，移治陵水。熙宁间，废州为军，移博辽。大观间，为陵水县，复移军于后廊村，即今治。元泰定甲子，知军杨汉杰拓址增修。辛未，寇毁之。知军杨观再建，复毁于寇。明洪武二年，改为万州。四年，同知乌肃重修。二十一年，知州周孟冬鼎建。成化十一年以后，知州梁桓、赵引宗、韦邦相随修随坏。隆庆四年，知州竺凤翔重修。万历二年，知州李中孚重建增修，年久颓坏。崇祯十年，知州张璀买屋重建。明末圮坏。

皇清康熙三年，知州朱鼎铉重建，规制完备。

吏目廨　旧廨在大门内，久圮。今迁于州治东。公馆　在谯楼东，久圮。

阴阳学　在州东半里东北厢，今废。

医学　在州治东，今废。

僧正司　附城西一里天宁寺中，久革。

道正司　附城东一里。在三清观中，久革。广积仓　在州治北。明洪武四年大使梁世杰建，成化、弘治间知州谭章、李恭继修。岁贮秋粮，以给官吏旗军。设官大使、副使二员，后革副使。预备仓　三，一在城内西南，一在新安都，一在广城都，俱明成化八年知州梁桓建，久废。新安场　在万州南四十里新安都，明洪武二十三年建。成化八年，大使罗润重修。

河泊所　在州东北十里通化都。明洪武十六年建，久废。

海南道分司　在州治东。明洪武三年，同知乌肃建为“海南分司。” 二十六年，改为道。成化九年，知州梁桓增修。弘治间，知州李恭重建。

布政分司　在州治东。明正统五年建。成化十年，知州梁桓重修，今废。

万南守御千户所　旧坐州治，西向南，深三十丈，广二十丈。有正堂、川堂、后堂各三间，廊房三间，耳房二间，廊东西吏舍各三间。明洪武七年二月，移于卫后。千户刘才、领军千名，在本州守御创建，名为“卫署。” 三年，指挥桑昭奏改名“所署。” 永乐十七年，千户祝俊重修，寻圮。千户祝琪继修，又圮今州西卫所旧署。

皇清初年，改为分防游击衙门所署，在州治后街西。

北

南丰仓　在州治北。明崇祯十四年，知州曾光祖买民屋地创建。

养济院　在天妃庙侧，圮。

陵水县治　在州南九十里南山千户所城内。唐始立于陵水峒博吉里村。宋因之。元初迁南山头。皇庆间，迁龙头树海边，又迁港门。明洪武二年，沿址开建，官全设。三年，署县事万宁县丞汤良弼创建。二年裁，革县丞、主簿。正统五年，知府程莹以治毁于海寇，奏迁南山千户所城外东隅。成化二年，副史唐彬又迁城中之北，南向。弘治十二年，知县王文渊重修，未备。嘉靖二十四年毁于火，知县莫汝俊迁于海南道，即今治。知县潘槐重修。隆庆二年，知县谭汝让重修。万历十五年，知县林恒重修。

皇清康熙三年重修，房料尚缺。康熙十一年，知县高

首标重建

阴阳学　明洪武十七年开，设于旧县北，今废。医学　在旧县西，今废。

南丰仓　在县治西。自明正统五年迁于南山千户所城，遂并军储仓归本仓以贮，岁拨民屯田粮，支给官吏旗军公用。设仓大使一员，今裁。预备仓　在县治南。明成化八年，知县蒋鉴立。今废，移县衙内。

海南道分司　在县治南。明洪武初，为海南分司。二十六年，改为道。成化十一年重建。

崖州治　，去府城南一千一百一十里。唐改隋临振郡为振州，治宁远县。元因之。天历二年，知军杜亮、元统元年，判官李泌继修。明洪武二年，判官金德仍旧址开建，官全设。永乐九年，知州徐子玉重建。正统二年，知州蒋豪重修。八年，例革同知。景泰七年，知州王铎拓基重建。成化九年，知州徐琦、十四年，判官赖宣继修。正德二年，知州何冈再修仪门大门。

皇清顺治十七年，知州梅钦重修川堂，东西吏廨。康

熙八年，知州张擢士重修后堂及仪门大门。翘材馆　在仪门东。明崇祯庚辰，知州瞿罕建。癸未年，知州丁家进重修。

阴阳学　，“在州治东” ，久废。

医学　在州治东，久废。

军储会　在州治东，岁贮秋粮，给官吏、旗军各项公用。设仓大使、副使各一员，近裁。

预备仓　二，一在三亚，一在乐罗，俱明成化八年知州徐琦建，今废。

临川场　去州一百里，在临川村，明洪武二十五年创建。

河泊所　去州五里。明洪武十七年，典史金右安建。

海南道分司　在州治西。明洪武三年，判官金德创为海南分司。二十六年，改为道。天顺间，知州王铎、成化间，知州徐琦继修。

布政分司　在州治西，旧《宁远县》旧址。明正统五年，知州欧进创建，今废。

感恩县治　去州城西北三百二十里。自隋立于中和乡，唐、宋、元迄明初，省属虽殊，而基址不易。洪武二年，知县黄忠信创建。十六年，县丞杨干重修。二十一年，裁革县丞、主簿。弘治辛酉，残于贼。正德十一年，知县庞麟重建。

阴阳学　，在县治北，久废。

医学　在县治南，久废。

存留仓　在县治东。明成化八年知县莫宣建。海南道分司　在县治东。明洪武三年知县黄忠信建。成化十年知县莫宣重建，久废。。